cyanic-selkie/wikianc huggingface dataset:
থিয়েনওয়েন-১
প্রায় ৭ মাস মহাকাশ যাত্রাশেষে ২০২১ সালের ১০ই ফেব্রুয়ারি তারিখে থিয়েনওয়েন-১ মঙ্গলগ্রহকে আবর্তনকারী একটি কক্ষপথে প্রবেশ করে। এরপর এটি পরবর্তী তিন মাস ধরে সন্ধানীটি একটি রেকিকরণ কক্ষপথে (reconnaissance orbit) অবস্থান করে অবতরণ লক্ষ্যস্থল সম্পর্কে অধ্যয়ন চালায়। ২০২১ সালের ১৪ই মে তারিখে এর "চুরুং" নামক পরিভ্রামক যানটি (রোভার) মঙ্গলগ্রহপৃষ্ঠে সফলভাবে কোমল অবতরণ সম্পন্ন করে। এর ফলে চীন মঙ্গলগ্রহপৃষ্ঠে কোমল অবতরণ সম্পন্নকারী তৃতীয় রাষ্ট্রে পরিণত হয় (সোভিয়েত ইউনিয়ন ও মার্কিন যুক্তরাষ্ট্রের পরে)। যদি পরিভ্রামক যানটি মোতায়েন করা সফল হয়, তাহলে চীন মাত্র দ্বিতীয় দেশ হিসেবে (মার্কিন যুক্তরাষ্ট্রের পরে) এই কৃতিত্ব অর্জন করবে এবং প্রথম দেশ হিসেবে প্রথম অভিযানেই মঙ্গলগ্রহ আবর্তন করা, গ্রহপৃষ্ঠে অবতরণ করা ও পরিভ্রমক যান মোতায়েন করার তিনটি কাজ একবারে সম্পন্ন করার গৌরব অর্জন করবে।.
"থিয়েনওয়েন" নামটি প্রাচীন চীনের সবচেয়ে বিখ্যাত কবিদের একজন ছু ইউয়েন-এর (৩৪০-২৭৮ খ্রিস্টপূর্বাব্দ)  লেখা একটি দীর্ঘ কবিতার নামে দেওয়া হয়েছে। কবিতাটিতে কবি ধারাবাহিকভাবে অনেকগুলি প্রশ্ন করেছেন, যার প্রথমটি হল মহাবিশ্ব কীভাবে সৃষ্টি হয়েছিল, তার উপরে একটি প্রশ্ন।
থিয়েনওয়েন-১ ছিল জুলাই ২০২০ মঙ্গলগ্রহে উৎক্ষেপণের জানালার সময়ে প্রেরিত তিনটি মহাকাশ অভিযানের দ্বিতীয়টি। বাকী দুইটি অভিযান হল সংযুক্ত আরব আমিরাত মহাকাশ সংস্থা কর্তৃক প্রেরিত হোপ আবর্তক যান এবং মার্কিন যুক্তরাষ্ট্রের প্রেরিত মার্স ২০২০ অভিযান।
চেনচো গেইলশেন
চেনচো গেইলশেন (জন্ম: ১০ মে ১৯৯৬) হচ্ছেন ভুটানের একজন আন্তর্জাতিক ফুটবল খেলোয়াড়, যিনি বর্তমানে আইএসএলের কেরল ব্লাস্টার্স এফসি এবং ভুটান জাতীয় ফুটবল দলের খেলেন। নয়টি আন্তর্জাতিক গোল করার মাধ্যমে তিনি ভুটানের সর্বকালের সেরা গোলদাতার মুকুট পরে আছেন।
তিনি তার খেলার ধরন অনুসারে সন্তুষ্টভাবে "সিজি৭" এবং "ভুটানের রোনালদো" নামে পরিচিত।
ইদজিন ফুটবল ক্লাব
২০০৮ সাল থেকে ২০১৪ পর্যন্ত, তিনি ভুটান জাতীয় লীগে ইদজিন ফুটবল ক্লাবের হয়ে খেলেছিলেন। ২০১৩ সালে, তিনি ক্লাবের সাথে লীগ চ্যাম্পিয়নশিপ জয়লাভ করতে সক্ষম হয়েছিলেন। এই ক্লাবের সাথে, তিনি ২০১৩ সালের কিংস কাপে রানার-আপও হয়েছিলেন। চেনচো গেইলশেনের করা দুটি গোলের পরেও তারা ফাইনালে চেন্নাইয়ের নেপাল ম্যানিং মার্শাইংডির বিপক্ষে ২–৪ গোলে পরাজিত হয়।
ড্রাক ইউনাইটেড ফুটবল ক্লাব
২০১৪ সালে, তিনি থিম্পু লীগে ড্রাক ইউনাইটেড ফুটবল ক্লাবের হয়ে খেলেছেন এবং উক্ত দলের অধিনায়কের দায়িত্ব পালন করেছেন। তিনি ২০১৪ সালের কিংস কাপে দলের জন্য খেলেছেন এবং ভারতীয় ক্লাব মোহনবাগান অ্যাথলেটিক ক্লাবের বিরুদ্ধে খেলায় দুটি গোল করেছিলেন।
থিম্পু ফুটবল ক্লাব
২০১৫ সালে, চেনচো গেইলশেন থিম্পু ফুটবল ক্লাবের হয়ে খেলেন। তিনি ৫ এপ্রিলে থিম্পু সিটি ফুটবল ক্লাবের বিরুদ্ধে তার ক্লাবের হয়ে ভুটানের লীগে আত্মপ্রকাশ করেছিলেন। তিনি থিম্পু লীগের দশটি ম্যাচে ১৭টি গোল করেন এবং লীগের সর্বোচ্চ গোলদাতা হিসেবে মৌসুম শেষ করেন।
বিদেশে আগ্রহ
২০১৪ সালে, তিনি ২০১৩ সালের কিংস কাপে পারফরমেন্সের পর নেপালী ক্লাব মাচিন্দ্র এফসি-এর সাথে স্বাক্ষর করার প্রস্তাব পেয়েছিলেন এবং ক্লাবের সাথে যোগ দিতে সম্মত হন তবে পরবর্তী বছর পর্যন্ত তিনি তার পড়াশোনার কারণে তা করতে পারেননি। ২০১৫ সালের প্রথম দিকে, থাইল্যান্ডের প্রিমিয়ার লীগের বুরাইম ইউনাইটেডের সাথে চেনচো গেইলশেন একটি মাসের দীর্ঘ বিচারে চলে যান। তিনি থাইল্যান্ডের কয়েকটি দলের বিরুদ্ধে প্রীতি খেলায় অংশ নেন এবং থাই প্রিমিয়ার লীগের ক্লাব সিসক্যাট এফসি'র বিপক্ষে ম্যাচে জয়ী হন। দ্বিতীয় অর্ধেক সময়ে, ম্যাচে মাঠে নামার পাঁচ মিনিট পর ৮০তম মিনিটে তিনি একটি আকর্ষণীয় গোল করেন। মূলত তার প্রীতি খেলার আগে ভুটানে ফেরার কথা ছিল কিন্তু তার ফ্লাইট বাতিল হওয়ার কারণে কয়েক দিন পর তাকে ভারতে যেতে বাধ্য করা হয়েছিল। থাইল্যান্ডে থাকাকালীন তিনি ভারতীয় সুপার লীগ ক্লাব দিল্লি ডাইনামোস এবং ফুটবল ক্লাব পুনে সিটি কর্তৃক প্রদত্ত প্রস্তাবটি গ্রহণ করেন। যাহোক, কোন আনুষ্ঠানিক প্রস্তাব কখনও উপস্থাপন করা হয়নি। খেলোয়াড়রা বলেন যে প্রস্তাব আনুষ্ঠানিকভাবে তৈরি হয়েছিল এবং কিছুদিন আগেই তিনি ইন্ডিয়ান সুপার লীগে খেলতে আগ্রহ প্রকাশ করেছিলেন, যাতে তিনি সাম্প্রতিক বছরগুলোতে লিগটিকে আকর্ষণীয় করে তোলে এমন তারকাগুলোর পাশাপাশি থেকে খেলতে পারেন। বুরাইম ওয়ের সাথে, চেনচো গেইলশেন ২০১৫ সালে কোক কাপ অনূর্ধ্ব-১৯ চ্যাম্পিয়নশিপ জপ্যলাভ করেন।
নন্থাবুরি ফুটবল ক্লাব
৭ ফেব্রুয়ারি ২০১৬ তারিখে, ঘোষণা করা হয়েছিল যে চেনচো গেইলশেন থাইল্যান্ডের ২ নং বিভাগের নন্থাবুরি ফুটবল ক্লাবে ধারে খেলতে যান।
আবুল কালাম কাসেমি
আবুল কালাম কাসেমি (২০ ডিসেম্বর ১৯৫০ – ৮ জুলাই ২০২১) ছিলেন একজন ভারতীয় পণ্ডিত, সমালোচক এবং উর্দু কবি। তিনি আলিগড় মুসলিম বিশ্ববিদ্যালয়ের কলা অনুষদের ডিন এবং তেহজিবুল আখলাকের সম্পাদক ছিলেন। উর্দু সাহিত্যে অবদানের জন্য তিনি ২০০৯ সালে সাহিত্য অকাদেমি পুরস্কার এবং ২০১৩ সালে গালিব পুরস্কার পান। তিনি দারুল উলুম দেওবন্দ, জামিয়া মিলিয়া ইসলামিয়া এবং আলিগড় মুসলিম বিশ্ববিদ্যালয় প্রাক্তন ছাত্র ছিলেন। ১৯৯৬ থেকে ১৯৯৯ পর্যন্ত তিনি আলিগড় মুসলিম বিশ্ববিদ্যালয়ের উর্দু বিভাগের প্রধান অধ্যাপক ছিলেন। তাকে উর্দু সাহিত্য সমালোচনার একটি প্রধান স্তম্ভ হিসেবে বিবেচনা করা হত।
জীবনী
আবুল কালাম কাসেমি ১৯৫০ সালের ২০ ডিসেম্বর বিহারের দ্বারভাঙায় জন্মগ্রহণ করেন। তিনি মাদ্রাসা কাসেমুল উলুম হুসায়নিয়ায় প্রাথমিক এবং ১৯৬৭ সালে দারুল উলুম দেওবন্দ থেকে দাওরায়ে হাদিস (স্নাতক) সমাপ্ত করেন। পাশাপাশি তিনি জামিয়া মিলিয়া ইসলামিয়ায় মাধ্যমিক এবং আলিগড় মুসলিম বিশ্ববিদ্যালয় থেকে ১৯৭৩ এবং ১৯৭৫ সালে যথাক্রমে বিএ এবং এমএ ডিগ্রি অর্জন করেন। তিনি আনজার শাহ কাশ্মীরির ছাত্র ছিলেন।
তিনি ১৯৭৬ সালে এএমইউতে প্রভাষক নিযুক্ত হন। ১৯৮৪ সালে তিনি পাঠক নিযুক্ত হন এবং একই বছর তিনি পিএইচডি ডিগ্রি অর্জন করেন। তিনি ১৯৮০ সালে বিশ্ববিদ্যালয়ের উর্দু বিভাগের জন্য দুটি কোর্স বই সংকলন করেছিলেন। ১৯৯৩ সালে তিনি তুলনামূলক সাহিত্যের অধ্যাপক নিযুক্ত হন। তিনি ১৯৭৫ ও ১৯৭৬ সালে আলিগড় ম্যাগাজিন সম্পাদনা করেন এবং ১৯৭৬ থেকে ১৯৮০ পর্যন্ত দ্বি-মাসিক ম্যাগাজিনআলফাজের প্রধান-সম্পাদক হিসেবে দায়িত্ব পালন করেন। ১৯৮৩ এবং ১৯৮৫ এর মধ্যে তিনি আলিগড়ের ইনকারের প্রধান সম্পাদক ছিলেন। ১৯৯৬ সালে তিনি তেহজিবুল আখলাকের সম্পাদক হন। তিনি ১৯৯৮ থেকে ২০০৩ পর্যন্ত জাতীয় উর্দু ভাষা প্রচার কাউন্সিলের কার্যনির্বাহী পরিষদের সদস্য ছিলেন। তিনি ১৬ জুন ১৯৯৬ থেকে ১৫ জুন ১৯৯৯ পর্যন্ত এএমইউর উর্দু বিভাগের প্রধান অধ্যাপক হিসেবে দায়িত্ব পালন করেন। তিনি এএমইউর আর্টস অনুষদের ডিনের দায়িত্বও পালন করেছিলেন। সাহিত্যে অবদানের জন্য এলাহাবাদ বিশ্ববিদ্যালয়ের উর্দু সাহিত্যের অধ্যাপক মুজাওয়ির হোসেন রিজভী তাকে ‘কলমের জনক’ (আবুল কালাম) বলে ডাকতেন।
গোপী চাঁদ নারাং এবং শামসুর রহমান ফারুকীর পরে তিনি উর্দু সাহিত্য সমালোচনার একটি প্রধান স্তম্ভ হিসেবে বিবেচিত হত। তিনি ১৯৮০ সালে বিহার উর্দু একাডেমি পুরস্কার এবং ১৯৮৭ ও ১৯৯৩ সালে উত্তর প্রদেশ উর্দু একাডেমি পুরস্কার পান। ২০০৯ সালে তাকে সাহিত্য অকাদেমি পুরস্কার দেওয়া হয়। তিনি ২০১৩ সালে গালিব পুরস্কারও পেয়েছিলেন। তিনি ২০২১ সালের ৮ জুলাই আলিগড়ে মৃত্যুবরণ করেন।
সাহিত্যকর্ম
তিনি এডওয়ার্ড মরগ্যান ফরস্টারের এসপেক্টস অব দি নভেল কে উর্দু ভাষায় অনুবাদ করেছেন নভেল কা ফান হিসেবে। তিনি কাসরাতে তাবির, মাশরিকী শেরিয়াত আওর উর্দু তানকীদ কি রিওয়ায়াত, শায়িরি কি তানকিদ এবং তাখলিকি তাজরুবা প্রভৃতি বই রচনা করেছিলেন। ২০১০ সালের জানুয়ারিতে তার গবেষণা নিবন্ধ ছিল ১২৫ টি। তার সংকলিত রচনার মধ্যে রয়েছে:
নায়িকা সংবাদ
কাহিনী
জনপ্রিয় চিত্রনায়িকা উর্মিলা দুর্ঘটনাবশত মাঝখানে কোনও ট্রেন মিস করেছেন তার নতুন শ্যুটিং স্পটে। তিনি কয়েকদিন স্টেশন মাস্টার অলোকের কোয়ার্টারে আশ্রয় নেন এবং নতুন জায়গার পাশাপাশি নতুন লোকজনের প্রেমে পড়ে যান।
বিয়ন্ড বর্ডারস
বিয়ন্ড বর্ডারস (Beyond Borders) হচ্ছে ২০০৩ সালে মুক্তিপ্রাপ্ত একটি মার্কিন চলচ্চিত্র। সাহায্যকর্মীদের নিয়ে তৈরি এই চলচ্চিত্রটি পরিচালনা করেছেন মার্টিন ক্যাম্পবেল, এবং এতে শ্রেষ্ঠাংশে অভিনয় করেছেন অ্যাঞ্জেলিনা জোলি ও ক্লাইভ ওয়েন।
যদিও ছবিটিতে বাস্তব জীবনে জোলির মানবহিতৈষী কর্মকাণ্ডের ওপর আগ্রহ ফুটে উঠেছে, কিন্তু তারপরেও চলচ্চিত্রটি সমালোচকদের দৃষ্টি ও ব্যবসায়িক উভয়ভাবেই সফলতা অর্জনে ব্যর্থ হয়।
পুরস্কার
বিয়ন্ড বর্ডারস দুইটি পুরস্কারের জন্য মনোনীত হয়ঃ
পোল্যান্ডে বাংলাদেশী
পোল্যান্ডে বাংলাদেশী হলো বাংলাদেশ থেকে পোল্যান্ডে আগত অভিবাসী এবং তাদের বংশধরদের সমন্বয়ে গঠিত সম্প্রদায়। ১৯৯৪ সালে পাকিস্তান ও বাংলাদেশ থেকে অবৈধ অভিবাসীরা একটি সোভিয়েত হেলিকপ্টার দিয়ে পশ্চিমে যাওয়ার পথে ইউক্রেন হয়ে পোল্যান্ডে পৌঁছেছিল।  বাংলাদেশ বাণিজ্য প্রশিক্ষকসহ পোল্যান্ডে দক্ষ অনেক অভিবাসী পাঠিয়েছে।
রাধারমণ দত্ত
রাধারমণ দত্ত (সিলেটি: ꠞꠣꠗꠣꠞꠝꠘ ꠖꠔ꠆ꠔ), জন্মসূত্রে রাধারমণ দত্ত পুরকায়স্থ, (১৮৩৪ - ১৯১৫) একজন বাংলা সাহিত্যিক, সাধক কবি, বৈঞ্চব বাউল, ধামালি নৃত্য-এর প্রবর্তক। সংগীতানুরাগীদের কাছে তিনি রাধারমণ বলেই সমাধিক পরিচিত। বাংলা লোকসংগীতের পুরোধা লোককবি রাধারমণ দত্ত। তার রচিত ধামাইল গান সিলেট ও ভারতের বাঙ্গালীদের কাছে শ্রদ্ধেয় ব্যক্তিত্ব। রাধা রমন নিজের মেধা ও দর্শনকে কাজে লাগিয়ে মানুষের মনে চিরস্থায়ী আসন করে নিয়েছেন। কৃষ্ণ বিরহের আকূতি আর না-পাওয়ার ব্যথা কিংবা সব পেয়েও না-পাওয়ার কষ্ট তাকে সাধকে পরিণত করেছে। তিনি দেহতত্ত্ব, ভক্তিমূলক, অনুরাগ, প্রেম, ভজন, ধামাইলসহ নানা ধরনের কয়েক হাজার গান রচনা করেছেন।
জন্ম ও বংশ পরিচিতি
বাম|থাম্ব|রাধারমণ দত্তের ১০০তম মৃত্যু বার্ষিকী (১৮৩৩-১৯১৫) উপলক্ষে ডাকটিকেট শ্রীহট্ট বা সিলেট অঞ্চলের পঞ্চখণ্ডে ত্রিপুরাধিপতি 'ধর্ম ফাঁ' কর্তৃক সপ্তম শতকে মিথিলা হতে আনিত প্রসিদ্ধ পাঁচ ব্রাহ্মণের মধ্যে 'আনন্দ শাস্ত্রী' নামক বিখ্যাত ব্যক্তিত্ব রাধারমণ দত্তের পুর্ব পুরুষ ছিলেন বলে অচ্যুতচরণ চৌধুরী তত্ত্বনিধির ঐতিহাসিক গ্রন্থ শ্রীহট্টের ইতিবৃত্তে পাওয়া যায়। আনন্দ শাস্ত্রীর প্রৌপুত্র নিধিপতি শাস্ত্রীর পুত্র ভানু নারয়ন নামক ব্যক্তি তত্কালিন মণুকুল প্রদেশে "ইটা" নামক রাজ্যের স্থপতি। উক্ত ভানু নারায়ণের চার পুত্রের মধ্যে রামচন্দ্র নারায়ণ বা ব্রহ্ম নারাণের এক পুত্র ছিলেন প্রভাকর। মুঘল সেনাপতি খোয়াজ উসমান দ্বারা ইটা রাজ্য অধিকৃত হলে, এই রাজ বংশের লোকগণ পালিয়ে গিয়ে আশে পাশের বিভিন্ন স্থানে আশ্রয় গ্রহণ করেন। এ সময় প্রভাকর দত্ত তার পিতার সাথে আলিসারকুল চলে যান এবং সেখানে কিছু দিন বসবাস করার পর জগন্নাথপুর রাজ্যে এসে আশ্রয় নেন। কিছু দিন পর জগন্নাথপুর রাজ্যের তৎকালীন অধিপতি রাজা বিজয় সিংহের অনুমতিক্রমে প্রভাকর জগন্নাথপুরের নিকটস্থ কেশবপুর গ্রামে বাড়ী নির্মাণ করে সেখানে বসবাস করেন। পরবর্তিতে রাজা বিজয় সিংহ প্রভাকরের পুত্র সম্ভুদাস দত্তকে মন্ত্রী পদে নিয়োগ দেন। অতপর বানিয়াচংয়ের রাজা গোবিন্দ খা বা হবিব খার সাথে বিবাদে জগন্নাথপুর রাজ বংশের বিপর্য্যয়ের কারণ, রাজআশ্রীত কর্মচারীরাও দৈন্য দশায় পতিত হন । এ সময় সম্ভুদাস দত্তের পুত্র রাধামাদব দত্ত অন্যের দ্বারাস্থ না হয়ে, অনন্যচিত্তে সাহিত্য চর্চায় মনোনিবেশ করেন। রাধামাধব দত্ত সংস্কৃত ভাষায় জয়দেবের বিখ্যাত গ্রন্থ 'গীত গোবিন্দ' বাংলা ভাষায় অনুবাদ করে বিশেষ খ্যাতি অর্জন করেন। এছাড়া তার রচিত ভ্রমর গীতিকা, ভারত সাবিত্রী, সূর্যব্রত পাঁচালি, পদ্ম-পুরাণ ও কৃষ্ণলীলা গীতিকাব্য উল্লেখযোগ্য। এই প্রসিদ্ধ কবি রাধামাধব দত্তই ছিলেন রাধারমণ দত্তের পিতা। রাধারমণ দত্ত পুরকায়স্থের জন্ম ১৮৩৩ খ্রিষ্টাব্দের ২৬ মে (১২৪০ বঙ্গাব্দ)। - ১৯১৫ খ্রিষ্টাব্দ, ১৩২২ বাংলা
সাধনা ও বৈরাগ্য
কবি রাধারমণের পারিবারিক ঐতিহ্যের ধারাবাহিকতায় উপাসনার প্রধান অবলম্বন সংগীতের সংগে তার পরিচয় ছিল শৈশব থেকেই। খ্যাতিমান লোককবি জয়দেবের গীতগৌবিন্দ এর বাংলা অনুবাদ করেছিলেন তার পিতা রাধামাধব দত্ত। পিতার সংগীত ও সাহিত্য সাধনা তাকেও প্রভাবিত করেছিল।১২৫০ বঙ্গাব্দে রাধারমণ পিতৃহারা হন এবং মা সুবর্ণা দেবীর কাছে বড় হতে থাকেন। ১২৭৫ বঙ্গাব্দে মৌলভীবাজারের আদপাশা গ্রামে শ্রী চৈতন্যদেবের অন্যতম পার্ষদ সেন শিবানন্দ বংশীয় নন্দকুমার সেন অধিকারীর কন্যা গুণময়ী দেবীকে বিয়ে করেন। পিতার রচিত গ্রন্থ গুলো সে সময় তার জন্য পিতা আদর্শ হয়ে অন্তরে স্থান করে নিল। কালক্রমে তিনি একজন স্বভাবকবি হিসেবে আত্মপ্রকাশ করেন। রচনা করেন হাজার হাজার বাউল গান । লিখেছেন কয়েক শ ধামাইল গান। ধামাইল গান সমবেত নারীকন্ঠে বিয়ের অনুষ্ঠানে গীত হয়। বিশেষত সিলেট, কাছাড়, ত্রিপুরা ও ময়মসিংহ অঞ্চলে একসময় এর প্রচলন খুব বেশি ছিল । রাধারমণ দত্ত একাধারে গীতিকার, সুরকার, ও শিল্পী ছিলেন। জানা যায়, সাধক রাধারমণ দত্ত ও মরমি কবি হাসন রাজার মধ্যে যোগাযোগ ছিল। অন্তরের মিল ছিল খুব বেশি। তাদের মধ্য বিভিন্ন সময় পত্রালাপ হতো কবিতায়। একবার হাসন রাজা রাধারমণের কুশল জানতে গানের চরণ বাঁধেন : রাধারমণ তুমি কেমন, হাছন রাজা দেখতে চায়। উত্তরে রাধারমণ লিখেনঃ- কুশল তুমি আছো কেমন - জানতে চায় রাধারমণ । রাধারমণ একজন কৃঞ্চপ্রেমিক ছিলেন। কৃঞ্চবিরহে তিনি লিখেছেন অসংখ গান। এ সব গানের মধ্যে বিখ্যাত দুটি গান হচ্ছেঃ
কারে দেখাবো মনের দুঃখ গো আমি বুক চিরিয়া । অন্তরে তুষেরই অনল জ্বলে গইয়া গইয়া॥ ঘর বাঁধলাম প্রাণবন্ধের সনে কত কথা ছিল মনে গো । ভাঙ্গিল আদরের জোড়া কোন জন বাদী হইয়া॥ কার ফলন্ত গাছ উখারিলাম কারে পুত্রশোকে গালি দিলাম গো । না জানি কোন অভিশাপে এমন গেল হইয়া॥ কথা ছিল সঙ্গে নিব সঙ্গে আমায় নাহি নিল গো । রাধারমণ ভবে রইল জিতে মরা হইয়া॥
ভ্রমর কইয়ো গিয়া, শ্রীকৃষ্ণ বিচ্ছেদের অনলে অঙ্গ যায় জ্বলিয়া রে, ভ্রমর কইয়ো গিয়া॥ ভ্রমর রে, কইয়ো কইয়ো কইয়োরে ভ্রমর, কৃষ্ণরে বুঝাইয়া মুই রাধা মইরা যাইমু কৃষ্ণ হারা হইয়ারে, ভ্রমর কইয়ো গিয়া॥ ভ্রমর রে, আগে যদি জানতামরে ভ্রমর, যাইবারে ছাড়িয়া মাথার কেশও দুই’ভাগ করি রাখিতাম বান্দিয়ারে, ভ্রমর কইয়ো গিয়া॥ ভ্রমর রে, ভাইবে রাধারমন বলে শোনরে কালিয়া নিব্বা ছিলো মনের আগুন কে দিলা জ্বালাইয়ারে, ভ্রমর কইয়ো গিয়া॥ তিনি বাল্যাবধি ঈশ্বরে বিশ্বাসী ও ধর্মানুরাগী ছিলেন। শাস্ত্রীয় পুস্তকাদীর চর্চা ও সাধু সন্ন্যাসীর সংস্পর্শে এসে তিনি শাক্ত, শৈব, বৈষ্ণব ইত্যদি নানা মত ও পথের সঙ্গে পিরিচিত হন। কবির সংসারজীবন সম্পর্কে খুব বেশি তথ্য পাওয়া যায় নি। শুধু জানা যায়, রাধারমণ-গুণময় দেবীর ৪ ছেলে ছিল। তাদের নাম- রাজবিহারী দত্ত, নদীয়াবিহারী দত্ত, রসিকবিহারী দত্ত ও বিপিনবিহারী দত্ত। কিন্তু দুঃখের বিষয় একমাত্র পুত্র বিপিনবিহারী দত্ত ছাড়া বাকি ৩ পুত্র এবং স্ত্রী গুণময় দেবী অকালে মারা যান। স্ত্রী ও পুত্রদের পরলোক গমনে কবি রাধারমণ দত্ত সংসারজীবন সম্পর্কে উদাসীন হয়ে পড়েন। ১২৯০ বঙ্গাব্দে ৫০ বছর বয়সে কবি চলে যান মৌলভীবাজার জেলাধীন ঢেউপাশা গ্রামে সাধক রঘুনাথ ভট্টাচার্যের কাছে। তিনি তার কাছে শিষ্যত্ব লাভ করেন। শুরু হয় কবির বৈরাগ্য জীবন। আরম্ভ করেন সাধনা। গৃহত্যাগ করে জগন্নাথপুর উপজেলার নলুয়ার হাওরের পাশে একটি আশ্রম তৈরি করেন। এখানে চলে তার সাধন-ভজন। কবি নিজেই গেয়েছেন ঃ ''শ্যামের বাঁশিরে ঘরের বাহির করলে আমারে যে যন্ত্রণা বনে যাওয়া গৃহে থাকা না লয় মনে ॥'' নলুয়ার হাওরের আশ্রম দিবা রাত্র সাধনা ও ইষ্ট নামে মগ্ন এবং অসংখ্য ভক্ত পরিবেষ্টিত হয়ে থাকতেন। ধ্যান মগ্ন অবস্হায় তিনি গান রচনা করে গেয়ে যেতেন। ভক্তরা শুনে শুনে তা স্মৃতিতে ধরে রাখত এবং পরে তা লিখে নিত ।
রাধারমণের গীতি সংগ্রাহক
থাম্ব বিভিন্ন সংগ্রাহকদের মতে, রাধারমণে গানের সংখ্যা তিন হাজারেরও উপরে। সাধক রাধারমণের গানের বেশ কিছু গানের বই বিভিন্ন সময়ে প্রকাশিত হয়েছে। অধ্যাপক যতীন্দ্র মোহন ভট্টাচার্য প্রথমে রাধারমণ দত্তের গান সংগ্রহের উদ্যোগ গ্রহণ করেন। কলিকাতা থেকে বাউল কবি রাধারমণ নামে ৮৯৮ টি গান নিয়ে একটি গ্রন্থ প্রকাশিত হয়েছে। মোহাম্মদ মনসুর উদ্দীন তার হারামনি গ্রন্থের সপ্তম খণ্ডে রাধারমণের ৫১ টি গান অন্তর্ভুক্ত করেন। সিলেটের মোদন মোহন কলেজের সাহিত্য পরিষদ থেকে 'রাধারমণ সঙ্গীত' নামে চৌধুরী গোলাম আকবর সাহিত্যভূষনের সংগ্রীহিত একটি গ্রন্থ ১৯৮১ খ্রিষ্টাব্দে প্রকাশিত হয়েছে । ঢাকার অ্যার্ডন পাবলিকেন্স প্রকাশ করেছে সুমনকুমার দাশ সম্পাদিত ‘অগ্রন্থিত রাধারমণ’ বইটি। দীর্ঘকাল পর রাধারমণের অগ্রন্থিত গান সংগ্রহ হওয়ায় এ গ্রন্থটি বোদ্ধামহলে প্রশংসা কুড়ায়। রাধারমণের গানের কিংবদন্তি শিল্পী একুশে পদকপ্রাপ্ত সুষমা দাশের কাছ থেকে মূলবাণীতে রাধারমণের শতগানসহ আরো অনেক প্রাচীন গান নিয়ে আজিমুল রাজা চৌধুরীর সংকলন ও সম্পাদনায়'সুষমা দাশ ও প্রাচীন লোকগীতি'নামে একটি বই ২০২০ সালে প্রকাশিত হয়। এছাড়া গুরুসদয় দত্ত,নির্মলেন্দু ভৌমিক, আবদুল গাফফার চৌধুরী, কেতকী রঞ্জন গুণ, মুহাম্মদ আব্দুল হাই, হুছন আলী, সৈয়দ মুর্তাজা আলী, নরেশ চন্দ্র পাল, যামিনী কান্ত র্শমা, মুহম্মদ আসদ্দর আলী, মাহমুদা খাতুন, ডঃ বিজন বিহারী পুরকাস্থ, সৈয়দ মোস্তফা কামাল, মোঃ আজিজুল হক চুন্নু, জাহানারা খাতুন, নরেন্দ্র কুমার দত্ত চৌধুরী, অধ্যাপক সুধীর চন্দ্র পাল, অধ্যাপক দেওয়ান মোঃ আজরফ, নন্দলাল শর্মা, শামসুল করিম কয়েস, শুভেন্দু ইমামসহ আরও অনেক বিদগ্ধজন রাধারমণ দত্তের গান সংগ্রহ করেছেন। রাধারমণের আর কয়েকটি জনপ্রিয় গানঃ
প্রাণ সখী রে ওই শোন কদম্বতলে বংশী বাজায় কে বংশী বাজায় কে রে সখী বংশী বাজায় কে আমার মাথার বেণী খুইল্যা দিমু তারে আইনা দে প্রাণ সখী রে ওই শোন কদম্বতলে বংশী বাজায় কে যে পথ দিয়ে বাজায় বাঁশি সে পথ দিয়ে যায় সোনার নূপুর পরে পায়ে আমার নাকের নোলক খুইল্যা দিব সেইনা পথের গায়ে আমার গলার হার গড়িয়ে দেব সেই না পথের গায়ে যদি হার জড়িয়ে পড়ে যায় প্রাণ সখী রে ওই শোন কদম্বতলে বংশী বাজায় কে যার বাঁশি এমন, সে বা কেম্‌ জানিস যদি বল সখি করিস না তো ছল, আমার মন বড় চঞ্চল আমার প্রাণ বলে তার বাঁশি জানে আমার চোখে জল প্রাণ সখী রে ওই শোন কদম্বতলে বংশী বাজায় কে করলা বাঁশের-ও বাঁশি ছিদ্র গোটা ছয় বাঁশি কতই কথা কয় নাম ধরিয়া বাজায় বাঁশি রহনো না যায় ঘরে রহনো না যায় প্রাণ সখী রে ওই শোন কদম্বতলে বংশী বাজায় কে কোন বা ঝাড়ের বাঁশের বাঁশি, ঝাড়ের লাগাল পাই। জড়ে পেড়ে উগরাইয়া, সায়রে ভাসাই ॥ ভাইবে রাধারমণ বলে, শুন গো ধনি রাই। জলে গেলে হবে দেখা, ঠাকুর কানাই ॥ প্রাণ সখী রে ওই শোন কদম্বতলে বংশী বাজায় কে শ্যামল বরণ রূপে মন নিল হরিয়া কুক্ষণে গো গিয়াছিলাম জলের লাগিয়া কারো নিষেধ না মানিয়া সখি গো॥ আবার আমি জলে যাব ভরা জল ফেলিয়া জল লইয়া গৃহে আইলাম প্রাণটি বান্ধা থুইয়া আইলাম শুধু দেহ লইয়া সখি গো॥ কি বলব সই রূপের কথা শোন মন দিয়া বিজলি চটকের মতো সে যে রইয়াছে দাঁড়াইয়া আমার বাঁকা শ্যাম কালিয়া সখি গো॥ ভাইবে রাধারমণ বলে মনেতে ভাবিয়া মনে লয় তার সঙ্গে যাইতাম ঘরের বাহির হইয়া আমি না আসব ফিরিয়া সখি গো॥
মান ভাঙ রাই কমলিনি চাও গো নয়ন তুলিয়া কিঞ্চিত দোষের দোষী আমি চন্দ্রার কুঞ্জে গিয়া। এক দিবসে রঙে ঢঙে গেছলাম রাধার কুঞ্জে সেই কথাটি হাসি হাসি কইলাম তোমার কাছে। আরেক দিবস গিয়া খাইলাম চিড়া পানের বিড়া আর যদি যাই চন্দ্রার কুঞ্জে দেওগো মাথার কিরা। হস্তবুলি মাথে গো দিলাম তবু যদি না মান আর কতদিন গেছি গো রাধে সাক্ষী প্রমাণ আন। নিক্তি আন ওজন কর দন্দলে বসাইয়া অল্প বয়সের বন্ধু তুমি মাতি না ডরাইয়া। ভাইরে রাধামরণ বলে মনেতে ভাবিয়া আইজ অবধি কৃষ্ণনাম দিলাম গো ছাড়িয়া। কৃষ্ণ আমার আঙিনাতে আইতে মানা করি। মান ছাড় কিশোরী। যাও যাও রসরাজ, এইখানে নাহি কাজ যাওগি তোমার চন্দ্রাবলীর বাড়ি। চন্দ্রাবলীর বাসরেতে সারারাত পোহাইলার রঙ্গে এখন বুঝি আইছ আমার মন রাখিবারে। ভাবিয়া রাধারমণ বলে দয়ানি করিবে মোরে কেওড় খোলো রাধিকা সুন্দরী।
হুয়াং শিলিন
হুয়াং শিলিন (জন্ম ১৯৬৭) একজন চীনা ধনকুবের এবং ব্যবসায়ী, কনটেম্পোরারি অ্যাম্পেরেক্স টেকনোলজি (সিএটিএল) এর ভাইস চেয়ারম্যান, যেটি বৈদ্যুতিক গাড়ি শিল্পের বিশ্বের বৃহত্তম ব্যাটারি সরবরাহকারী। ২০১৮ সালের হিসাবে, হুয়াং কোম্পানির ১২% এর মালিকানাধীন। হুয়াং হেফেই ইউনিভার্সিটি অফ টেকনোলজি থেকে বিএ ডিগ্রি অর্জন করেছেন।
হুয়াং শিলিন ২০২২ সালের ফোর্বস ধনকুবেরদের তালিকায় ২০.৩ বিলিয়ন ডলারের আনুমানিক সম্পদের সাথে ৭৯তম স্থান দখল করেছেন।
রাধানগর ইউনিয়ন, আটোয়ারী
রাধানগর ইউনিয়ন বাংলাদেশের রংপুর বিভাগের পঞ্চগড় জেলার আটোয়ারী উপজেলার একটি ইউনিয়ন পরিষদ। এটি ৪৬.৩৩ কিমি২ (১৭.৮৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৬৫৯ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।
নদ নদী
রাধানগর ইউনিয়নে রসিয়া ও টাঙ্গন নামে দুটি নদী রয়েছে।
ভোলা স্টেডিয়াম
গজনবী স্টেডিয়াম, ১৯৬২ সালের প্রস্তাবিত ও ১৯৯২-১৯৯৩ সালে নির্মিত বাংলাদেশের দ্বীপজেলা ভোলার জাতীয় শিশু টাস্ক ফোর্স (NCTF) এর পাশে অবস্থিত একটি স্টেডিয়াম। ভোলা জেলার বিভিন্ন খেলাধুলা এখানে অনুষ্ঠিত হয়ে থাকে। আশির দশকে জেলার কৃতী ফুটবলার এসএম গজনবীর নামে এই স্টেডিয়ামের নামকরণ করা হয় । ২০১৬ আন্তঃজেলা ভলিবল প্রতিযোগিতার ফাইনাল এই স্টেডিয়ামে অনুষ্ঠিত হয়। নিয়মিত ক্রীড়ানুষ্ঠান ছাড়াও স্টেডিয়ামটিতে বাংলাদেশের জাতীয় দিবসের কুচকাওয়াজ অনুষ্ঠানের জন্য ব্যবহৃত হয়।
শত্রুঘ্ন
শত্রুঘ্ন (সংস্কৃত: शत्रुघ्न, আক্ষরিক অর্থে: শত্রুদের হত্যাকারী) হলেন হিন্দু মহাকাব্য রামায়ণে বর্ণিত  অযোধ্যার সবচেয়ে ছোট রাজকুমার এবং রাজকুমার শ্রীরামের ভাই, পরবর্তীতে  মধুপুর এবং  বিদিশার রাজা।  তার আরেক নাম রিপুদমন  (অর্থ: শত্রুদের পরাজিতকারী)। তিনি লক্ষ্মণের যমজ ছোট ভাই। তিনি ভরতের তেমন অনুগত ও সঙ্গী, যেমন লক্ষ্মণ ছিলেন শ্রীরামের অনুগত ও সঙ্গী। বাল্মীকি রামায়ণ অনুসারে, শত্রুঘ্ন হলেন ভগবান বিষ্ণুর অবতার। মহাভারতে উল্লেখিত  বিষ্ণু সহস্রনাম অনুযায়ী বিষ্ণুর ৪১২তম নাম হলো শত্রুঘ্ন। প্রচলিত রামায়ণ অনুসারে, রাম হলেন বিষ্ণুর সপ্তম অবতার এবং পাশাপাশি লক্ষ্মণ, ভরত এবং শত্রুঘ্ন হলেন যথাক্রমে শেষনাগ, পাঞ্চজন্য ও সুদর্শন চক্রের অবতার।
জন্ম এবং পরিবার
শত্রুঘ্ন অযোধ্যার রাজা দশরথ এবং তার তৃতীয় পত্নী, কাশী রাজকুমারী, মহারাণী সুমিত্রার গর্ভে জন্মগ্রহণ করেন। পুত্র সন্তান কামনায় রাজা দশরথ পুত্রেষ্টি যজ্ঞ করেন এবং এর ফলশ্রুতিতে, তার তিন রাণী গর্ভবতী হন। মহারাণী সুমিত্রার গর্ভে শত্রুঘ্ন এবং তার যমজ বড় ভাই লক্ষ্মণ জন্মগ্রহণ করে। অন্যদিকে, মহারাণী কৌশল্যা এবং মহারাণী কৈকেয়ীর গর্ভে যথাক্রমে রাম এবং ভরত আগেই জন্মগ্রহণ করে। এক্ষেত্রে, মহারাণী কৌশল্যা এবং রাণী কৈকেয়ী হলেন সম্পর্কে  শত্রুঘ্নের সৎ-মাতা এবং রাম ও ভরত তার সৎ-ভাই। পরবর্তীতে, শৈশব পেরিয়ে যৌবনে রাম হরধনু ভঙ্গ করে মিথিলার রাজকুমারী সীতাকে বিবাহ করার সময়ে  ভরত, লক্ষ্মণ এবং শত্রুঘ্নেরও একইসাথে বিবাহ হয়। শত্রুঘ্ন, মিথিলার রাজা জনকের ছোট ভাই কুশধ্বজের কন্যা রাজকুমারী শ্রুতকীর্তিকে বিবাহ করেন।  সেক্ষেত্রে, মিথিলার রাজকুমারী সীতার কাকাতো বোন হলেন শ্রুতকীর্তি এবং সীতা হলেন শত্রুঘ্নের জ্যেষ্ঠ সৎ-ভাই শ্রীরামের স্ত্রী। শত্রুঘ্ন এবং শ্রুতকীর্তির দুই পুত্র যথাক্রমে সুবাহু এবং শত্রুঘাতী।
লবণাসুর বধ
লবণাসুরের বিরুদ্ধে লড়াইতে ভরত স্বেচ্ছায় যোগদান করেন। শত্রুঘ্ন লাভনাসুরের সাথে যুদ্ধ করার ইচ্ছা প্রকাশ করে, রামের সেবা করার সুযোগ চেয়েছিলেন, এই বলে যে ভরত অতীতে রামের খুব ভালভাবে সেবা করেছেন। তারপর, শত্রুঘ্ন যেতে পারে বলে সকল ভাই একমত হন। শত্রুঘ্ন, তার বড় ভাই ভরতের ইচ্ছার বিরুদ্ধে কথা বলার শিষ্টাচার লঙ্ঘনের জন্য ক্ষমা প্রার্থনা করে, তারপর যুদ্ধে যাওয়ার জন্য প্রস্তুত হন। রাম তখন, ভগবান কপিলের ইচ্ছার করণে শত্রুঘ্নকে একটি বরাহ দেবতা প্রদান করেন। ভগবান রাম রাবণকে পরাজিত করার সময় এই দেবতাকে অযোধ্যায় নিয়ে আসা হয়েছিল। শত্রুঘ্নকে তখন মধুপুরীর রাজা হিসাবে মুকুট প্রদান করা হয়। এরপর শত্রুঘ্ন বিশাল সৈন্যবাহিনী নিয়ে লবণাসুরের বিরুদ্ধে যুদ্ধের উদ্দেশ্যে রওনা হন। অজেয় ত্রিশূল না ধরেই রাম শত্রুঘ্নকে লাবনার সাথে যুদ্ধ করার জন্য একটি উপায় খুঁজে বের করার জন্য সতর্ক করেছিলেন। শত্রুঘ্ন সেই গেটের সামনে দাঁড়িয়েছিলেন যেখানে লাভনা বাস করত এবং নিজেকে একা অবস্থান করত।
লাভানা প্রতিদিন খাওয়ার জন্য পশু শিকার করে বাড়িতে ফিরে আসার সাথে সাথে শত্রুঘ্ন তাকে লড়াই করার জন্য চ্যালেঞ্জ করেছিলেন। লাভানা চ্যালেঞ্জটি গ্রহণ করতে পেরে খুব খুশি হয়েছিল কারণ এটি তার ডেজার্টের সময় ছিল।  লাবনা অনেক গাছ উপড়ে ফেলে শত্রুঘ্নের উপর ছুড়ে ফেলে এবং একটি বড় যুদ্ধ হয়।  পরে, শত্রুঘ্ন রাম তাকে যে বিশেষ তীর দিয়েছিলেন (মধু ও কৈতভকে হত্যা করার জন্য ব্যবহৃত, ভগবান বিষ্ণুর উপহার হিসাবে) তা সরিয়ে ফেলেন।  শত্রুঘ্ন তার ধনুকে আঘাত করার সাথে সাথে সমগ্র বিশ্ব কেঁপে উঠল।  তিনি তার প্রাণ-নিঃশ্বাস বের করে সরাসরি হৃদয়ে লাভানাকে আঘাত করেন।  এরপর রাম শত্রুঘ্নকে মধুপুরের রাজা নিযুক্ত করেন, যেখানে তিনি কয়েক বছর রাজত্ব করেন।
চিরিঙ্গা ইউনিয়ন
চিরিঙ্গা বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
আয়তন
চিরিঙ্গা ইউনিয়নের আয়তন ৫৩৫৫ একর (২১.৬৭ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী চিরিঙ্গা ইউনিয়নের লোকসংখ্যা ১৭,৫০০ জন। এর মধ্যে পুরুষ ৮,৮৮৫ জন এবং মহিলা ৮,৬১৫ জন।
অবস্থান ও সীমানা
চকরিয়া উপজেলার মধ্যভাগে চিরিঙ্গা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব আধা কিলোমিটার। এ ইউনিয়নের পশ্চিমে সাহারবিল ইউনিয়ন, দক্ষিণে ডুলাহাজারা ইউনিয়ন, পূর্বে ফাঁসিয়াখালী ইউনিয়ন এবং উত্তরে চকরিয়া পৌরসভা অবস্থিত।
নামকরণ
ঐতিহাসিকদের মতে, বানারস রাজ বংশের কোন এক রাজার দশজন পুত্রের মধ্যে সবচেয়ে ছোট পুত্র চেরাং এর নামানুসারে এ এলাকার নাম হয় চিরিঙ্গা।
প্রশাসনিক কাঠামো
চিরিঙ্গা ইউনিয়ন চকরিয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
চিরিঙ্গা ইউনিয়নের সাক্ষরতার হার ২৩.৩৫%। এ ইউনিয়নে ১টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
যোগাযোগ ব্যবস্থা
চিরিঙ্গা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
ধর্মীয় উপাসনালয়
চিরিঙ্গা ইউনিয়নে ৪১টি মসজিদ ও ২টি মন্দির রয়েছে।
খাল ও নদী
চিরিঙ্গা ইউনিয়নের উপর দিয়ে বয়ে চলেছে বড় মাতামুহুরী নদী। এছাড়া রয়েছে পানখালী খাল, ডুলখালী খাল, কেরুনলী খাল, ওমখালী খাল, চারালিয়া খাল, চরভাঙ্গা খাল।
হাট-বাজার
চিরিঙ্গা ইউনিয়নের প্রধান হাট/বাজার হল পালাকাটা মাঝঘাট বাজার এবং বুড়িপুকুর মাঝঘাট বাজার।
সাওের
সাওের (Sawer) ভারতের মধ্য প্রদেশ রাজ্যের ইন্দোর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সাওের শহরের জনসংখ্যা হল ১৩,১৪৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে সাওের এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
সিংড়ানাটোর পরিবার
অবদান
thumb|গোল-ই-আফরোজ কলেজ
এই পরিবার গোল-ই-আফরোজ কলেজ প্রতিষ্ঠা করেছে।
জাদু বর্গ
n পর্যায়ের জাদু বর্গ হল, একটি বর্গাকারে সাজানো n² সংখ্যক পূর্ণ সংখ্যার,(সাধারনতঃ ভিন্ন ভিন্ন) সমাবেশ যেন, প্রত্যেক সারি,স্তম্ভ এবং কর্ণ বরাবর সংখ্যাগুলির যোগফল একই হয়। একটি সাধারণ জাদু বর্গে 1 থেকে n² পর্যন্ত পূর্ণ সংখ্যাগুলি থাকে।
n≥ 1 পর্যায় বিশিষ্ট সকল সাধারণ জাদুবর্গের অস্তিত্ব রয়েছে, তবে 2 পর্যায়ের জাদুবর্গের অস্তিত্ব নেই। 1 পর্যায়ের জাদু বর্গ নগণ্য(ইংরেজি trivial)-এর একটি মাত্র ঘর রয়েছে। ক্ষুদ্রতম অনগণ্য জাদু বর্গ নিচে দেখানো হল। এর পর্যায় 3।
চিত্র:Magicsquareexample.svg
প্রত্যেক সারি, স্তম্ভ এবং কর্ণ বরাবর ধ্রুবক সমষ্টিকে জাদু ধ্রুবক(ইংরেজি magic constant),M বলা হয়। সাধারণ জাদু বর্গের জাদু ধ্রুবকের মান শুধুমাত্র nএর উপর নির্ভর করে।
মধ্যম সংখ্যাটি নিম্নরূপ,
n = 3, 4, 5, …, পর্যায়ের জাদু বর্গের জন্য জাদু ধ্রুবকের মান যথাক্রমে,
এর ধরন
1.(2n-1)*(2n-1)
2.4n*4n
3.(4n+2)*(4n+2)
1.(2n-1)*(2n-1)
জাদু বর্গ এর সবচে সহজ ধরন হল (2n-1)*(2n-1) জাদুবর্গ।এ ক্ষেত্রে প্রথমে বর্গটির যে কোন সারির মধ্যের ঘরে ১ লিখতে হবে।এর পর উপরে এক ঘর এবং ডানে এক ঘর গিয়ে ২ লিখতে হবে।যে ঘরে নাম্বার বসবে সেই ঘরে আগে থেকেই যদি অন্য নাম্বার লিখা থাকে তবে সর্বশেষ যে ঘরে নাম্বার লিখা হয়েছে ঠিক তার নিচের ঘরে পরের নাম্বার লিখে আগের মত করে আবার নাম্বার বসানো শুরু করতে হবে।এভাবে লিখতে থাকলে জাদুবর্গ টি সম্পূর্ণ হবে। তবে মনে রাখতে হবে জাদুবর্গ বানানর সময় একে 3D তলে এটি গোলক কল্পনা করতে হবে।অর্থাৎ যদি উপরের সারিতে শেষ নাম্বার টি বসে তবে নিছের ঘরে কলাম্ বরাবর এক ঘর ডানে পরের নাম্বার বসবে।...
নারী স্বাস্থ্য
থাম্ব|এফআইআই উইকি প্রকল্প এবং থিয়েকার দ্বারা আয়োজিত ভারতের নয়াদিল্লিতে উইকিপিডিয়া সম্পাদনা মহিলাদের স্বাস্থ্য প্রচারে অংশ নেওয়া যে কোন সুস্থ ও বিকাশশীল সমাজ তৈরীর প্রাথমিক কারিগর সেই সমাজের মেয়েরা। তাই মেয়েদের সুস্থ থাকা এবং সুস্থ রাখা খুবই গুরুত্বপূর্ণ বিষয় আগামী ভবিষ্যৎ-এর কারণে। একটি মেয়ের জন্মের শুরু থেকেই তার ভেতরে তার ভবিষ্যৎ মাতৃসত্ত্বা লুকিয়ে থাকে। প্রতিদিনের বেড়ে ওঠার মাঝে সেই মাতৃসত্ত্বা ধীরে ধীরে পুষ্ট হতে থাকে। যে শরীরে প্রাণের সৃষ্টি হয় সেই শরীরের আন্তঃ কর্ম পদ্ধতি যে খুবই বিশেষ এবং বাকীদের থেকে আলাদা সে বিষয়ে আমাদের কারোরই সন্দেহ থাকা উচিত নয়।
মহিলা স্বাস্থ্য বিষয়ক প্রসঙ্গ উঠলে সাধারনত কেবল প্রজনন সম্পর্কিত স্বাস্থ্য-এর কথা ধারণা করা হয়, যা নিয়ে যথেষ্ট বিবাদ বিদ্যমান সমাজে। এই প্রসঙ্গে উল্লেখ করা যায় বিশ্ব স্বাস্থ্য সংস্থার সংজ্ঞা অনুযায়ী স্বাস্থ্য বলতে বোঝায় - এমন একটি অবস্থা যাতে শারীরিক, মানসিক এবং সামাজিক দিকে সম্পূর্ণ ভাবে ভালো থাকাকে বোঝায় এবং যা শুধুমাত্র রোগ-এর অনুপস্থিতি বোঝায় না। এই কারণে সমাজ সংস্কারকরা চাইছেন বর্তমানে সমাজের দৃষ্টি নারী প্রজনন স্বাস্থ্য-এর বদলে নারী স্বাস্থ্য-এর দিকে ফেরাতে।
নারী স্বাস্থ্য যে শুধুমাত্র শারীরবৃত্তীয় পদ্ধতির ওপর নির্ভরশীল তা নয়, এক্ষেত্রে বড় ভূমিকা পালন করে দরিদ্রাবস্থা, দৈনন্দিন কর্মসূচী ও পারিবারিক দায়-দায়িত্ব। পারিপার্শ্বিক বিভিন্ন অসুবিধা বহু বছর ধরে মোকাবিলা করে এগিয়ে চলা মেয়েদের স্বাস্থ্য-এর ক্ষেত্রে সবথেকে বেশি প্রভাব ফেলছে তাদের সামাজিক এবং অর্থনৈতিক শক্তির অভাব। বিশেষত উন্নয়নশীল দেশগুলিতে মহিলাদের অত্যন্ত প্রয়োজনীয় নুন্যতম স্বাস্থ্য সেবা পাওয়া খুবই কঠিন হয়ে উঠেছে। এই ধরনের প্রতিকূলতার আসল প্রভাব আরও স্পষ্ট বোঝা যায় বর্তমান সমাজের নারী পুরুষের লিঙ্গের আনুপাতিক মূল্যায়ন থেকে।
নারীর প্রজনন সম্পর্কিত স্বাস্থ্য এবং গর্ভধারণ সম্পর্কিত স্বাস্থ্য অত্যন্ত জটিল এবং সম্পূর্ণ আলাদা রকমের পদ্ধতি ব্যবস্থার প্রয়োজন হয় এই ক্ষেত্রে। উল্লেখযোগ্য ঝুঁকি মাতৃত্বকালীন মৃত্যু গর্ভাবস্থা এবং প্রসবের
আয়ু
নারী জীবনের আয়ু পুরুষের তুলনায় অনেক বেশি এবং জাতি ও ভৌগোলিক অঞ্চল নির্বিশেষে, তাদের মৃত্যু হার কম। যদিও মাতৃমৃত্যুর হার নারীর স্বাভাবিক মৃত্যুর থেকে বেশি। শিল্পায়িত দেশগুলিতে, বিশেষ করে সবচেয়ে উন্নত, লিঙ্গ বৈষ্যম এবং শিল্প বিপ্লবের পরে বিপরীত হয়। এইসব পার্থক্য সত্ত্বেও, স্বাস্থ্যের অনেক ক্ষেত্রে, নারীরা আগেই মারাত্মক রোগ ভোগ করে এবং খুব অল্পই চিকিৎসা পায়। উন্নত ও উন্নয়নশীল দেশগুলির মধ্যে নারীদের জীবনযাত্রার প্রধানতম পার্থক্য হলও শিশুর বড় করারা সময়ে।
ইউনিভার্সিটি অব নর্থ ক্যারোলাইনা অ্যাট চ্যাপেল হিল
ইউনিভার্সিটি অব নর্থ ক্যারোলাইনা অ্যাট চ্যাপেল হিল (যেটি ইউএনসি, ইউএনসি-চ্যাপেল হিল) নামেও পরিচিত, নর্থ ক্যারোলাইনার চ্যাপেল হিলে অবস্থিত একটি পাবলিক বিশ্ববিদ্যালয়।
জুলিও পোন্স লেরো
জুলিও পোন্স লেরো হলেন একজন চিলীয় ধনকুবের, যিনি সোকুইমিচ এর প্রধান শেয়ারহোল্ডার। তিনি অগাস্টো পিনোচেটের প্রাক্তন জামাতা। ১৯৮২ সাল পর্যন্ত তিনি চিলির রাষ্ট্রীয় মালিকানাধীন বনায়ন কোম্পানি কোমপ্লেজো ফরেস্টাল ই মদারারো পাঙ্গুইপুল্লি এর সভাপতি ছিলেন যখন তিনি একই সাথে সেলকো, একটি কাঠের পাল্প কোম্পানির সভাপতি ছিলেন।
পন্সের বিরুদ্ধে বর্তমানে কোটিপতি জালিয়াতি এবং আত্মসাতের অভিযোগ রয়েছে যা "ক্যাসকাডাস" মামলা হিসাবে পরিচিত চিলির লক্ষ লক্ষ নাগরিকের পেনশন তহবিলকে প্রভাবিত করে।
তার যৌবনে, তিনি কনসেপসিয়ন বিশ্ববিদ্যালয়ে যোগদান করেন, যেখানে তিনি এক বছর চিকিৎসা নিয়ে পড়াশোনা করেন। তারপর, তিনি চিলি বিশ্ববিদ্যালয়ে তার বি,এ শেষ করেন।
তথ্যসূত্র
<references group="" responsive="1">
আবুল কাসেম (ভাষা সৈনিক)
প্রিন্সিপাল মোহাম্মদ আবুল কাসেম (২৮ জুন ১৯২০ - ১১ মার্চ ১৯৯১) একজন প্রথিতযশা বাংলাদেশী রাজনীতিবিদ, লেখক, সমাজসেবক এবং বিশিষ্ট শিক্ষাবিদ। তিনি বাংলা ভাষা আন্দোলনের স্থপতি এবং তমদ্দুন মজলিস ও বাঙলা কলেজের প্রতিষ্ঠাতা।
কর্মজীবন
thumb|right|200px|ভাষা সৈনিক আবুল কাসেমকে প্রদানকৃত একুশে পদকের সনদ।
প্রিন্সিপাল আবুল কাসেম ১৯৪৬ সালে ঢাকা বিশ্ববিদ্যালয়ে পদার্থবিজ্ঞান বিভাগে প্রভাষক হিসাবে যোগ দেন। প্রভাষক হিসাবে তিনিই প্রথম ঢাকা বিশ্ববিদ্যালয়ে বাংলায় ক্লাস নেন। ১৯৫৩ সাল পর্যন্ত তিনি প্রভাষক পদে ছিলেন।
প্রিন্সিপাল আবুল কাসেম এদেশের সংস্কৃতি ও রাজনৈতিক অঙ্গণে একজন বিরল ব্যক্তিত্ব ৷ ভাষা আন্দোলনের মূল চেতনাকে প্রাতিষ্ঠানিক রূপদানের লক্ষে বাংলা ভাষায় উচ্চ শিক্ষা দানের জন্য তিনি বাঙলা কলেজ প্রতিষ্ঠা করেন ৷ তিনি বাংলায় ৪০টি পাঠ্য পুস্তক রচনা করেন এবং বাংলা একাডেমী, আর্ট কলেজ, ইসলামিক ফাউন্ডেশন, সিটি কলেজসহ প্রায় অর্ধশতাধিক সামাজিক ও সাংস্কৃতিক প্রতিষ্ঠানের সহিত সক্রিয়ভাবে জড়িত ছিলেন ৷ তিনি প্রাদেশিক আইন পরিষদের সদস্য থাকাকালীন ১৯৫৬ সালের ৩০শে সেপ্টেম্বর প্রথম সর্বস্তরে শিক্ষার মাধ্যম হিসেবে ও সরকারি ভাষা হিসেবে বাংলা চালু করার প্রস্তাব উত্থাপন করেন, যা সর্বসম্মতিক্রমে গ্রহীত হয়৷
তমদ্দুন মজলিসের রাষ্ট্রভাষা সাব-কমিটি এবং পরে সর্বদলীয় রাষ্ট্রভাষা সংগ্রাম কমিটি গঠনের মাধ্যমে যে গণতান্ত্রিক আন্দোলনের ধারা সৃষ্টি হয়, তিনি সে আন্দোলনের পথিকৃৎ্ ছিলেন৷ ভাষা আন্দোলনের পথ ধরেই পূর্ব পাকিস্তানে স্বাধিকার ও স্বাধীনতা আন্দোলন বিকাশ লাভ করে। ভাষা আন্দোলনের অগ্রণী সৈনিক প্রিন্সিপ্যাল আবুল কাসেম ছিলেন বাংলা ভাষার জাগ্রত বিবেকতুল্য ৷
সাহিত্যকর্ম
একজন প্রতিভাবান লেখক, প্রিন্সিপাল আবুল কাশেম স্নাতকোত্তর ছাত্রদের জন্য এবং শিক্ষা, ইসলাম, সংস্কৃতি ও রাজনীতি বিজ্ঞানের পাঠ্যবই সহ প্রায় ১০০টি বই রচনা করেন। এর মধ্যে ৪০টি পদার্থবিদ্যার পাঠ্যবই এবং কলেজ ও বিশ্ববিদ্যালয়ের অন্যান্য বিজ্ঞান বিষয় রয়েছে।
তার সুপরিচিত বই কিছু হলো-
পুরস্কার ও সম্মাননা
জাতীয় স্বীকৃতি হিসাবে তিনি বাংলা কলেজ ছাত্র মজলিস সমিতি পুরস্কার ও রাইর্টাস গিল্ড পুরস্কার (১৯৬৪), বাংলা একাডেমী পুরস্কার (১৯৮২), একুশে পদক (১৯৮৭), স্বাধীনতা দিবস পুরস্কার (১৯৯৩), ইসলামিক ফাউন্ডেশন পুরস্কার ও চট্টগ্রাম সমিতি পদক (১৯৮৮) এবং জাতীয় সংবর্ধনা স্বর্ণপদক (১৯৮৯) লাভ করেন ৷
মৃত্যু
আবুল কাসেম ১৯৯১ সালের ১১ মার্চ ঢাকায় মৃত্যুবরণ করেন।
মরিয়ম দুরানি
থাম্ব| দুরানি ২০১২ সালে [[আন্তর্জাতিক সাহসী নারী পুরস্কার পেয়েছেন]] মরিয়ম দুরানি (مَریَم دورانی; জন্ম ১৯৮৭) হলেন একজন আফগান সক্রিয়কর্মী এবং নারী অধিকার বিষয়ক আইনজীবী। ২০১২ সালে তিনি আন্তর্জাতিক সাহসী নারী পুরস্কার পেয়েছিলেন।
জীবন এবং কর্মজীবন
মরিয়ম দুরানি হলেন হাজী মোহাম্মদ আইসা দুরানির কন্যা এবং দুরানি উপজাতির সদস্য। তিনি আফগানিস্তানের আমেরিকান বিশ্ববিদ্যালয় থেকে স্নাতক ডিগ্রি অর্জন করেছেন। আইন ও রাষ্ট্রবিজ্ঞান এবং ব্যবসায় শিক্ষায়ও তার উচ্চশিক্ষায়তনিক ডিগ্রি রয়েছে। নারীদের সম্পর্কে কান্দাহারে অঞ্চলে অত্যন্ত রক্ষণশীল দৃষ্টিভঙ্গি থাকা সত্ত্বেও তিনি সেখানকার একজন নেত্রী, রোল মডেল এবং নারী পক্ষের সক্রিয় প্রতিমুর্তি হিসেবে আবির্ভূত হয়েছেন। তিনি ২০০৫ সালে ২১ বছর বয়সে প্রথমবার এবং ২০০৯ সালে দ্বিতীয় মেয়াদে তিনি কান্দাহার প্রাদেশিক পরিষদের সদস্য হিসাবে নির্বাচিত হন। তিনি নারীদের উদ্বেগ ও নারীদের দৃষ্টিভঙ্গি নিয়ে কাজ ও আলোচনার দিকগুলো পরিষদে তুলে ধরেছেন।
বন্দুকের ব্যারেল
থাম্ব| ১৫৮৬ সালের জার কামান এর বিশাল বোর এবং একটি ব্যারেল বাইরের অংশ গুদামের ব্যারেলের স্তুপের মতো দেখাচ্ছে বন্দুকের ব্যারেল বন্দুক ধরনের অস্ত্র যেমন ছোট আগ্নেয়াস্ত্র, তোপ এবং এয়ার গানের একটি গুরুত্বপূর্ণ অংশ। এটি সোজা শুটিং টিউব, সাধারণত কঠোর উচ্চ-শক্তির ধাতু দিয়ে তৈরি, যার মাধ্যমে উচ্চ-চাপযুক্ত গ্যাসের দ্রুত সম্প্রসারণ ব্যবহার করা হয় একটি প্রক্ষিপ্তকে সামনের প্রান্ত দিয়ে (মুখ) উচ্চ বেগে বের করে দিতে। ব্যারেলের ফাঁপা অভ্যন্তরটিকে বোর বলা হয় এবং বোরের ব্যাসকে এর ক্যালিবার বলা হয়, সাধারণত ইঞ্চি বা মিলিমিটারে এর পরিমাপ করা হয়।
প্রথম আগ্নেয়াস্ত্রগুলি এমন এক সময়ে তৈরি করা হয়েছিল যখন ধাতুবিদ্যা প্রাথমিক কামানের বিস্ফোরক শক্তি সহ্য করতে সক্ষম টিউব নিক্ষেপ করার জন্য যথেষ্ট উন্নত ছিল না, তাই কাঠামোগত শক্তিবৃদ্ধির জন্য পাইপ (প্রায়শই ধাতুর স্তূপ থেকে নির্মিত) এর দৈর্ঘ্য বরাবর পর্যায়ক্রমে বাঁধার প্রয়োজন হতো, যা গুদামের ব্যারেলগুলিকে স্তূপীকৃত করতে যেভাবে বাঁধা হয় তার অনুরুপ, তাই এর ইংরেজি নাম এমন।
তাইপে
তাইপে (ম্যান্ডারিন চীনা ভাষায়: ; Hokkien POJ: ') তাইওয়ানের রাজধানী, বিশেষায়িত পৌরএলাকা ও প্রধান শহর, যা দাপ্তরিকভাবে তাইপেই সিটি''' নামে পরিচিত। তাইপেই শহরটি তাইওয়ান দ্বীপের উত্তরের অংশে অবস্থিত নিউ তাইপেই সিটি পৌরসভার একটি ছিটমহল, যা উত্তর বন্দর নগরী কেলুংয়ের দক্ষিণ-পশ্চিমে প্রায় ২৫ কিমি দুরে  অবস্থিত। শহরটির অধিকাংশ অংশ তাইপেই অববাহিকায় অবস্থিত, এটি একটি প্রাচীন হ্রদভূমি। অববাহিকাটি কেলুং এবং জিন্দিয়ান নদীর তুলনামূলকভাবে সরু উপত্যকা দ্বারা আবদ্ধ, যা শহরের পশ্চিম সীমান্তে তামসুই নদীর সাথে মিলিত হয়েছে।
তাইপে শহরের জনসংখ্যা প্রায় ২,৭০৪,৮১০ জন। নিউ তাইপেই এবং কেলুংয়ের নিকটবর্তী শহরগুলি নিয়ে তাইপেই-কেলুং মেট্রোপলিটন এলাকা গঠিত হয়েছে, যাতে ৭,৪৭,৫৫৯ জন বসবাস করে। এটি বিশ্বের ৪০ তম সর্বাধিক জনবহুল নগর অঞ্চল। যেখানে প্রায় এক তৃতীয়াংশ তাইওয়ানীয় নাগরিক মেট্রো জেলায় বাস করেন। "তাইপেই" নামটি পুরো মেট্রোপলিটন অঞ্চল বা শহরটিকে যথাযথভাবে বোঝাতে ব্যবহৃত হয়।
তাইপেই তাইওয়ানের রাজনৈতিক, অর্থনৈতিক, শিক্ষা ও সাংস্কৃতিক কেন্দ্র এবং পূর্ব এশিয়ার অন্যতম প্রধান কেন্দ্র।
ভূগোল
তাইপেই সিটি উত্তর তাইওয়ানের তাইপেই অববাহিকায় অবস্থিত। এটি দক্ষিণে জিন্ডিয়ান নদী এবং পশ্চিমে তামসুই নদী দ্বারা সীমানা চিহ্নিত করেছে। পৌরসভার কেন্দ্রীয় অঞ্চল থেকে পূর্ব এবং দক্ষিণাঞ্চলসমূহ সাভাবিকভাবেই নিম্ন ভূমি, বিশেষ করে উত্তরদিকে অনেকটাই উচু, যেখানে কিজিং পর্বতের উচ্চতা ১,১২০ মিটার এবং ইয়াংমিংশান জাতীয় উদ্যান তাইপের সর্বোচ্চ আগ্নেগিরি (বর্তমান নিষ্ক্রিয়)। উত্তরে জেলা শিলিন ও বেইটু উত্তর দিকে বর্ধিত হয়ে ইয়াংমিংশান জাতীয় উদ্যানের সীমানা চিহ্নিত করেছে। তাইপেই শহরের আয়তন ২৭১.৭৯৯৭ বর্গকিলোমিটার, এটি তাইওয়ানের ২৫টি শহর ও জেলার মধ্যে ১৬তম স্থানে রয়েছে।
জনসংখ্যা
২০১৫ সালের হিসাব অনুযায়ী তাইপে মূল শহরের জনসংখ্যা ২,৭০৪,৮১০ জন এবং তাইপেই মহানগরী অঞ্চলের জনসংখ্যা ৭,০৪৭,৫৫৯ জন। সাম্প্রতিক বছরগুলিতে নগরীর জনসংখ্যা হ্রাস পাচ্ছে যখন পার্শ্ববর্তী নিউ তাইপে জনসংখ্যা বাড়ছে। প্রাথমিক বছগুলিতে যখন দ্রুত জনসংখ্যার হ্রাস পাচ্ছিল, তখন নতুন নিম্ন ঘনত্বের বিকাশ এবং নগরীতে জন্মের পরিমাণ বাড়ানোর লক্ষ্যে সচেতনতা বৃদ্ধির জন্য প্রচার চালানোর সিদ্ধান্ত নেয়। ২০১০ সাল থেকে আবারও জনসংখ্যা বৃদ্ধি পেতে শুরু করেছে।
তাইপেইয়ের ভূগোল ও তাইপেই অববাহিকার অবস্থানের কারণে এর অর্থনৈতিক বিকাশের পাশাপাশি তাইপেইয়ের জনসংখ্যা সমানভাবে বিন্যস্ত হয়নি।
অর্থনীতি
তাইওয়ানের ব্যবসা, আর্থিক ও প্রযুক্তি কেন্দ্র হিসাবে তাইপেই দেশে দ্রুত অর্থনৈতিক বিকাশের কেন্দ্রবিন্দুতে পরিণত হয়েছে এবং এখন প্রযুক্তি ও ইলেকট্রনিক্সের ক্ষেত্রে অন্যতম বিশ্ব নগরীতে পরিণত হয়েছে। এই উন্নয়ন তথাকথিত তাইওয়ান অলৌকিক বিষয়ের একটি অংশ যা ১৯৬০-এর দশকে বিদেশী প্রত্যক্ষ বিনিয়োগ নগরীতে নাটকীয়ভাবে বৃদ্ধি পেয়েছে। তাইওয়ানের অর্থনীতি এখন ঋণদানকারী অর্থনীতি, ২০১২ সালের ডিসেম্বরে বিশ্বের অন্যতম বৃহত্তম বৈদেশিক মুদ্রার রিজার্ভ ছিল তাদের, যা $৪০৩ বিলিয়ন মার্কিন ডলারেরও বেশি।
প্রশাসন
তাইপে শহরটি একটি বিশেষায়িত পৌরসভা দ্বারা পরিচালিত হয়, যা তাইওয়ান সরকারের এক্সিকিউটিভ ইউয়ান (কেন্দ্রীয় সরকার) বিভাগের অধীন। তাইপের মেয়র ১৯৬৭ থেকে ১৯৯৪ সাল (নির্বাচনের পূর্ব পর্যন্ত) পর্যন্ত সরকার কর্তৃক নিয়োগপ্রাপ্ত হতেন। ১৯৯৪ সালে প্রথম মেয়র নির্বাচন অনুষ্ঠিত হয়। মেয়র চার বছর মেয়াদের জন্য জনগণের জনপ্রিয় ভোটে নির্বাচিত হয়। জনগণের ভোটে নির্বাচিত প্রথম মেয়র হলেন চেন সুঁই বিয়ান, তিনি ডেমোক্রেটিক প্রগ্রেসিভ পার্টি থেকে নির্বাচিত হয়েছিলেন।
প্রশাসনিক বিভাগ
তাইপেই শহর ১২টি প্রশাসনিক জেলায় বিভক্ত। প্রত্যেকটি জেলা আবার শহুরে গ্রামে বিভক্ত। গ্রামগুলো পাড়া বা উপকণ্ঠে (নাইবারহুট) বিভক্ত।
শিক্ষা
একাডেমিয়া সিনিকা সহ তাইওয়ানের ২৪টি বিশ্ববিদ্যালয়ের মূল ক্যাম্পাস তাইপেতে অবস্থিত। একাডেমিয়া সিনিকা হল তাইওয়ানের আন্তর্জাতিক স্নাতক কোর্স পরিচালনাকারী প্রতিষ্ঠান। ন্যাশনাল তাইওয়ান ইউনিভার্সিটি (এনটিইউ) ১৯২৮ সালে জাপানী উপনিবেশিক শাসনামলে প্রতিষ্ঠিত হয়েছিল। এনটিইউ রাষ্ট্র ও সমাজ বিজ্ঞান বিষয়ে শিক্ষা দান করে। তাইওয়ানের প্যান ব্লু ও প্যান গ্রীন আন্দোলন এখান থেকেই শুরু হয়েছিল।
বড় ক্রীড়া অনুষ্ঠান
নিচে এই শহরে আয়োজিত সাম্প্রতিক ক্রীড়া অনুষ্ঠানগুলির একটি তালিকা রয়েছে:
শ্রেষ্ঠ রূপসজ্জা বিভাগে জাতীয় চলচ্চিত্র পুরস্কার (ভারত)
শ্রেষ্ঠ রূপসজ্জা বিভাগে জাতীয় চলচ্চিত্র পুরস্কার হল ভারতের তথ্য ও প্রচারণা মন্ত্রণালয়ের অধীন চলচ্চিত্র উৎসব অধিদপ্তর কর্তৃক প্রদত্ত জাতীয় চলচ্চিত্র পুরস্কার আয়োজনের একটি বার্ষিক পুরস্কার। ২০০৬ সাল থেকে চলচ্চিত্র উৎসব অধিদপ্তর ভারতীয় চলচ্চিত্রে রূপসজ্জার জন্য এই পুরস্কার প্রদান করছে। ভারতের রাষ্ট্রপতি নতুন দিল্লিতে এক আয়োজনে এই পুরস্কার প্রদান করেন।
পুরস্কার বিজয়ীদের "রজত কমল" সনদ ও নগদ ₹৫০,০০০ অর্থ প্রদান করা হয়। যৌথ ও একাধিকবার বিজয়ীসহ চলচ্চিত্র উৎসব অধিদপ্তর এখন পর্যন্ত ১৪ জন রূপসজ্জাকারকে এই পুরস্কার প্রদান করেছে।
১৯৯৩–৯৪ বুন্দেসলিগা
ভেয়ার্ডার ব্রেমেন বুন্দেসলিগার পূর্ববর্তী আসরের চ্যাম্পিয়ন, যারা ১৯৯২–৯৩ মৌসুমে ৪৮ পয়েন্ট অর্জন করে এই প্রতিযোগিতার ইতিহাসে ৩য় বারের মতো শিরোপা জয়লাভ করেছিল।
এই মৌসুমে ৪৪ পয়েন্ট অর্জন করে বায়ার্ন মিউনিখ ১২তম বারের মতো বুন্দেসলিগা এবং ১৩তম বারের মতো জার্মান শিরোপা জয়লাভ করেছিল। কাইজারস্লাউটার্নের জার্মান আক্রমণভাগের খেলোয়াড় স্টেফান কুনৎস ১৮ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।
দল
১৯৯২–৯৩ মৌসুম শেষে বোখুম, বায়ার ০৫ উরডিঙ্গেন এবং জারব্রুকেন মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে ফ্রাইবুর্গ, ডুসবুর্গ এবং লকোমোতিভ লাইপৎসিশ বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
সেহোরে
সেহোরে ভারতের মধ্য প্রদেশ রাজ্যের সেহোরে জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০২ মিটার (১৬৪৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সেহোরে শহরের জনসংখ্যা হল ৯০,৯৩০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হারের (৫৯.৫%) চাইতে সেহোরে এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
দ্বীন
থাম্ব|ইসলামে দ্বীন মানে ধর্ম
দ্বীন (دين), একটি আরবি শব্দ, যা প্রধাণত ইসলাম ধর্মের সাথে অধিক সম্পৃক্ত, পাশাপাশি আরব খ্রিস্টানরাও তাদের উপাসনার ক্ষেত্রে এই শব্দটি ব্যবহার করে |একে প্রায়শই "ধর্ম" হিসেবে অনুবাদ করা হয়, কিন্তু ইসলামী প্রধান ধর্মগ্রন্থ কুরআনে শব্দটির দ্বারা একজন ন্যায়নিষ্ঠ মুসলিমের জন্য পালনীয় পূর্ণাঙ্গ জীবন ব্যবস্থাকে বোঝানো হয়েছে, যা কুরআন ও হাদীস হতে প্রাপ্ত শিক্ষা, আদর্শ ও নির্দেশাবলী দ্বারা পরিচালিত হবে । ইসলামী শরীয়াহ আইনকেও অনেক সময় দ্বীন হিসেবে নির্দেশ করা হয়| কিছু মুসলিমের মতে, দ্বীন শব্দটির প্রয়োগ পরিসর হল শুধু মুসলিমদের ধর্মীয় জীবন। আবার কিছু মুসলিমের মতে, দ্বীনের প্রয়োগ সামষ্টিকভাবে মুসলিমদের জীবনের সকল শাখায় প্রযোজ্য হতে পারে।
ইসলাম ধর্মে দ্বীন শব্দের ব্যবহার
বহু হাদিসে, দ্বীনকে মধ্যমপন্থী জীবনব্যবস্থা হিসেবে বর্ণনা করা হয়েছে:
"আবু হুরায়রা বর্ণিত, নবী বলেছেন, "ধর্ম (দ্বীন) খুব সহজ এবং যে ব্যক্তি তার ধর্মে সাধ্যের অতিরিক্ত বোঝা নিজের উপর চাপিয়ে নেয়, সে তা উক্ত পন্থায় অব্যহত রাখতে পারে না। তাই তোমাদের চরমপন্থী হওয়া উচিত নয়, কিন্তু পূর্ণ সঠিকতার নিকটবর্তী হওয়ার চেষ্টা করা উচিত এবং ভালো কিছু পাওয়ার আশা করা উচিত, এবং দিনে ও রাতে উপাসনার মাধ্যমে (মানসিক) শক্তি অর্জন করা উচিত।""
-, (ফাতহ-উল-বারি, পৃষ্ঠা ১০২, ভলিউম ১)
স্থায়ী ফসল
ঐতিহ্যগতভাবে, "আবাদযোগ্য জমি" শস্যের বৃদ্ধির জন্য উপযুক্ত যে কোনো জমি এর মধ্যে অন্তর্ভুক্ত, যা প্রকৃতপক্ষে আঙ্গুর বা পীচের মতো স্থায়ী ফসল উৎপাদনের জন্য ব্যবহৃত হয়। আধুনিক কৃষি — বিশেষ করে সিআইএ এবং এফএও -এর মতো সংস্থাগুলি — স্থায়ী ফসলি জমি শব্দটিকে এমন চাষযোগ্য জমি বর্ণনা করতে পছন্দ করে যা বার্ষিক ফসল যেমন প্রধান শস্যের জন্য ব্যবহার করা হয় না। এই ধরনের ব্যবহারে, স্থায়ী ফসলের জমি হল একধরনের কৃষি জমি যার মধ্যে রয়েছে তৃণভূমি এবং ঝোপঝাড় যা আঙ্গুরের লতা বা কফি জন্মাতে ব্যবহৃত হয়; ফল বা জলপাই জন্মাতে ব্যবহৃত বাগান ; এবং বাদাম বা রাবার জন্মাতে ব্যবহৃত বনভূমির বাগান। যদিও এটি কাঠ বা কাঠের জন্য ব্যবহার করার উদ্দেশ্যে গাছের খামার অন্তর্ভুক্ত করে না।
দীপা সাহি
দীপা সাহি (জন্মঃ ১৯৬২) হচ্ছেন ভারতের একজন চলচ্চিত্র প্রযোজক এবং পরিচালক, এছাড়াও তিনি একজন চলচ্চিত্র অভিনেত্রী, চিত্রনাট্য এবং কাহিনী লেখক হিসেবেও কাজ করেছেন। তিনি শাহরুখ খানের সঙ্গে মায়া মেমসাব চলচ্চিত্রে অভিনয় করেছিলেন, চলচ্চিত্রটি ১৯৯৩ সালে মুক্তি পেয়েছিলো। তার পরিচালিত প্রথম চলচ্চিত্র ছিলো তেরে মেরে ফেরে (২০১১)।
পূর্ব, ব্যক্তিগত এবং কর্মজীবন
দীপা ১৯৬২ সালে দেহরাদুনে একজন সেনা সদস্যের সংসারে জন্মগ্রহণ করেন। জাতিগতভাবে দীপা একজন পাঞ্জাবি। দীপা তার জীবনের পুরোটাই মিরাটে কাটিয়েছেন (বিয়ের আগ পর্যন্ত)। দীপা রাষ্ট্রীয় নাট্য বিদ্যালয়ে পড়তেন তবে এর আগে তিনি ইন্দ্রপ্রস্থ মহিলা কলেজে (দিল্লি) পড়েছিলেন। অল্প বয়সে (মাত্র ১৫ বছর বয়সে) দীপার বিয়ে হয়ে গিয়েছিলো তবে ঐ বিয়ে বেশিদিন টেকেনি, দীপা ৪০ বছর বয়সে ২০০২ সালে কেতন মেহতাকে বিয়ে করেন যিনি দীপার সাথেই চলচ্চিত্র-সংশ্লিষ্ট মানুষ ছিলেন।
দীপা আশির দশকেই তার চলচ্চিত্র কর্মজীবন শুরু করেন নিম্নশ্রেণীর হিন্দি চলচ্চিত্রে অভিনয়ের মাধ্যমে যেগুলোতে যৌন উত্তেজক দৃশ্য থাকতো, তবে দীপা শাহ রুখ খানের সঙ্গে প্রথম শ্রেণীর হিন্দি চলচ্চিত্র মায়া মেমসাব-এ অভিনয়ের সুযোগ পেয়ে যান, এবং এই চলচ্চিত্রেও তাকে কাহিনীর প্রয়োজনে যৌন উত্তেজক দৃশ্যে অভিনয় করতে হয়েছিলো।
২০০৫ সালে মুক্তিপ্রাপ্ত আমির খান অভিনীত চলচ্চিত্র মঙ্গল পাণ্ডে: দ্য রাইজিং দীপার প্রযোজিত ছিলো।
ধামাল (২০০৭-এর চলচ্চিত্র)
ধামাল ভারতীয় হিন্দি ভাষার কমেডি চলচ্চিত্র। যেটি ২০০৭ সালে মুক্তি পায়। চলচ্চিত্রটি পরিচালনা করেছেন ইন্দ্র কুমার এবং প্রযোজনা করেছেন অশোক ঠাকেরিয়া। এই চলচ্চিত্রে মুল ভুমিকায় অভিনয় করেছেন সঞ্জয় দত্ত এবং আরো অনেকে।
২০১১ সালে ডাবল ধামাল এবং ২০১৮ সালে টোটাল ধামাল নামের ২টি সিক্যুয়েল মুক্তি পায়।
কাহিনী
রায় (রিতেশ দেশমুখ), আদি (আরশাদ ওয়ারসি), বোমান (আশিষ চৌধুরী) এবং মানব (জাভেদ জাফরি) - অযোগ্য চার বন্ধু তাদের বাড়িওয়ালা (সুহাসিনী মুলাই) তাদের টাকা না দেওয়ার কারণে তাদের বাড়ি থেকে বের করে দিয়েছে। ভাড়া। অর্থ উপার্জনের জন্য মরিয়া, তারা একটি পরিকল্পনা তৈরি করে। আদি মানবকে বাসা থেকে একটি পেইন্টিং চুরি করতে বলে। তারা সিদ্ধান্ত নিয়েছেন প্রয়াত ব্যবসায়ী দ্বিওয়েদির ছেলের কাছে। যাইহোক, মানব ঘটনাক্রমে বাস্তবতা না জেনে একটি ফাঁকা চিত্র তুলেছে। তারা হাস্যকরভাবে চিত্রাঙ্কন দ্বিজিওডিকে ২০,০০০ টাকায় বিক্রি করে। তারপরে মিঃ আগরওয়ালের কাছে বিক্রি করার অভিপ্রায় নিয়ে তারা মূল চিত্রটি তুলে নেয়, না জেনেও যে তাকে খুন করা হয়েছে। মামলাটি পরিচালনা করেছেন ইন্সপেক্টর কুলকার্নি (মুরলি শর্মা)। তিনি জানতে পেরেছেন যে মিঃ আগ্রওয়াল হত্যার আগে তিনি কারও সাথে ফোনে কথা বলছিলেন এবং তিনি "ঘোড়া" এবং "ঘাস" শব্দটির কথা উল্লেখ করেছিলেন। তিনি এই শব্দগুলিকে কিছু কোড ভাষা হিসাবে ব্যাখ্যা করেন। চারজন আগ্রাওয়ালের বাসায় পৌঁছে। কুলকর্ণি চিত্রটি দেখার দাবি করেছেন। পেইন্টিংয়ের ঘোড়া এবং ঘাস দেখে তিনি তত্ক্ষণাত তাদের গ্রেপ্তার করলেন।
মহাসড়কে, কুলকার্নি নির্দোষ বুঝতে পেরে চারটিকে রাস্তায় নামিয়ে দেয়। চারজন হঠাৎ ডন বোস (প্রেম চোপড়া) এর একটি গাড়ী দুর্ঘটনার সাক্ষী না হওয়া পর্যন্ত আনন্দিত । তিনি তাদের বলছেন যে তিনি গোয়ার সেন্ট সেবাস্তিয়ান বাগানে একটি বড় 'ডাব্লিউ' এর অধীনে ১০ কোটি টাকার ধন লুকিয়ে রেখেছেন । তিনি তাদেরকে অর্থের মাঝে সমান ভাগ করে নেওয়ার জন্য বলে এবং তারপরে মারা যায়। তারা ইন্সপেক্টর কবির নায়ককে (সঞ্জয় দত্ত) জুড়ে এসেছেন যারা গত দশ বছর ধরে বোসকে গ্রেপ্তারের চেষ্টা করছেন। তিনি চারটি থেকে তথ্য আহরণের চেষ্টা করেছিলেন তবে বৃথা, তারা সেখান থেকে পালিয়ে গিয়ে গোয়ায় যাওয়ার সিদ্ধান্ত নেন। তার প্রচারের জন্য মরিয়া কবির এই চারজনকে ধরতে বদ্ধপরিকর। চারজন বন্ধু বোমানের গাড়ি চুরি করে যা তার বাবা নারি (আসরানীর), যে তার ছেলের চেয়ে তার গাড়ি বেশি পছন্দ করে এবং তার গাড়ি ক্ষতিগ্রস্ত হওয়ার পরে তার ছেলেকে বাইরে ফেলে দেয়। বন্ধুরা তাদের গাড়ি চুরির ব্যবস্থা করে তবে নরির মাথায় আঘাত করে তাকে অজ্ঞান করার আগে নয়। রায় একটি বনে গাড়ীর নিয়ন্ত্রণ হারিয়ে দুটি গাছের হেডলাইট ভেঙে গাছের বিপরীতে আঘাত করে। তারা গাড়ীতে রাত কাটানোর সিদ্ধান্ত নেয়। পরের দিন কবির বোসকে ধরতে ব্যর্থ হওয়ায় যবত্মলে স্থানান্তরিত হন। রাগান্বিত হয়ে সে তার টেবিলের দিকে হাঁটল যেখানে নারি তার গাড়ি চুরির জন্য ছেলের বিরুদ্ধে অভিযোগ করার জন্য অপেক্ষা করছে। তিনি কবিরকে বোমান এবং তার গাড়ির ছবি দেন। ইতিমধ্যে, চারটিই একটি ভাঙ্গা সেতু পেরিয়ে আসে যা বনের মধ্য দিয়ে একমাত্র পথ। তারা গাড়িতে ঝাঁপ দেওয়ার সিদ্ধান্ত নেয় তবে বোমন এটি করতে নারাজ। তারা অন্যদিকে গাড়িটি লাফিয়ে তোলা পরিচালনা করে তবে এটি বিস্ফোরিত হয়।
চার দিকের অংশ এবং যত তাড়াতাড়ি সম্ভব গোয়ায় পৌঁছানোর চেষ্টা করুন। রায়ের মুখোমুখি হয়েছিল একটি ডাকাত বাবুভাই (সঞ্জয় মিশ্র) এবং যত তাড়াতাড়ি সম্ভব গোয়ায় পৌঁছে দেওয়ার অর্থ তাদের মধ্যে ভাগ করে নেওয়ার বিষয়ে সম্মত হন। বোমনও তার বাবার মুখোমুখি হয়েছিল। যদিও নারি প্রাথমিকভাবে তার পুত্রকে হত্যা করতে চায়, তবে দশ কোটি টাকার কথা জানতে পেরে তার মন বদলে যায়। আদি ও মানব একসাথে ভ্রমণ করে। কবির মারা যাওয়ার সময় প্রায় পালাতে পেরেছিলেন, যখন তিনি একটি ঝিলে ঝুলিয়ে দিয়েছিলেন এবং কিছু স্কুল শিশুরা উদ্ধার করেছিলেন যাদের স্কুল বাসটি তিনি চুরি করেছিলেন। এঁরা সকলেই গোয়ায় পৌঁছনোর আগেই একাধিক কৌতুকপূর্ণ দুঃসাহসিক কাজ করেছিলেন। কবির ব্যতীত সকলেই একই সাথে বাগানে পৌঁছায়। পরিশেষে রায় ব্যাখ্যা করেছেন যে এটি একা ধন খুঁজে পাওয়া অযথা এবং সকলে একসাথে অর্থ সন্ধানে সম্মত হন। তারা সবাই বড় 'ডাব্লিউ' এর জন্য অনুসন্ধান করে। মানব যখন খড় আদিতে মলত্যাগ করে তখন পাম গাছগুলি শনাক্ত করতে সক্ষম হয় যা 'ডাব্লিউ' আকার তৈরি করে। তবে কবির সেখানে পৌঁছে তাদেরকে অর্থের বিভাজন করতে বলে যার সাথে সকলেই একমত। তারা সেখানে খনন করে এবং অর্থ সন্ধান করতে সক্ষম হয়। তবে আবার লড়াইয়ের ফলে গাড়ির ক্ষয়ক্ষতির জন্য অর্থ প্রদানের বিষয়টি নিশ্চিত হয়ে যায়। আদি এবং মানব যখন এক ইউনিট হিসাবে অর্থ প্রদানের সিদ্ধান্ত নেন তবে অর্থ নেওয়ার সময় পৃথক ইউনিট হন তখন সকলেই ক্ষুব্ধ হন। লড়াইটি চলতে থাকে যার মধ্যে কবির সমস্ত অর্থ গ্রহণ করে চলে। তিনি একটি সৈকতে গরম বাতাসের বেলুনে পালানোর চেষ্টা করেছিলেন তবে এটি একটি খুঁটির সাথে আবদ্ধ অবস্থায় দেখতে পান। দড়ি কেটে দেওয়ার চেষ্টা করে সে ডুব দেয় তবে তাকে অনুসরণকারীরা তাকে মারধর করে। বেলুনটি তীরে উড়ে যায় এবং সমস্ত হতাশ হয়। পরিস্থিতি পরিবর্তিত হয় যখন বাতাসের দিক পরিবর্তন হয় এবং বেলুনটি আবার তীরে প্রবাহিত হয়। তারা তোয়েনিং ভ্যানে বেলুনটি অনুসরণ করে। বেলুনটি একটি খুঁটির বিরুদ্ধে সংঘর্ষ করে এবং ব্যাগটি নিচে পড়ে যায়। হঠাৎ করে কিছু স্পট লাইট তাদের দিকে ফোকাস করে এবং একটি জনতা তাদের পিছনে জোরে চিয়ার্স করে যখন তারা সকলেই যথাসম্ভব টাকা সংগ্রহ করার চেষ্টা করে। তারা আসলে মঞ্চে দাঁড়িয়ে আছে যেখানে 'সহায়তা অনাথ' নামে একটি সংগঠন একটি অনুষ্ঠান পরিচালনা করে। টাকা দেখে প্রত্যেকে ভাবেন তারা এখানে অর্থ দান করতে এসেছেন। এঁরা সকলেই সংবেদনশীল হন এবং সকলেই অনাথদের জন্য অর্থ অনুদানের সিদ্ধান্ত নেন। ইতিমধ্যে অর্থের ভাগ্য স্থির হয়ে গেছে বলে এই ছবিটি একটি সুখী নোটে শেষ হয়েছে। এটি কখনই চার বন্ধুর অন্তর্ভুক্ত ছিল না। এগুলি কেবলমাত্র একটি মাধ্যম যা অর্থকে তার সঠিক গন্তব্যে পৌঁছাতে সহায়তা করেছিল। টাকা দেখে প্রত্যেকে ভাবেন তারা এখানে অর্থ দান করতে এসেছেন। এঁরা সকলেই সংবেদনশীল হন এবং সকলেই অনাথদের জন্য অর্থ অনুদানের সিদ্ধান্ত নেন। ইতিমধ্যে অর্থের ভাগ্য স্থির হয়ে গেছে বলে এই ছবিটি একটি সুখী নোটে শেষ হয়েছে। এটি কখনই চার বন্ধুর অন্তর্ভুক্ত ছিল না। এগুলি কেবলমাত্র একটি মাধ্যম যা অর্থকে তার সঠিক গন্তব্যে পৌঁছাতে সহায়তা করেছিল। টাকা দেখে প্রত্যেকে ভাবেন তারা এখানে অর্থ দান করতে এসেছেন। এঁরা সকলেই সংবেদনশীল হন এবং সকলেই অনাথদের জন্য অর্থ অনুদানের সিদ্ধান্ত নেন। ইতিমধ্যে অর্থের ভাগ্য স্থির হয়ে গেছে বলে এই ছবিটি একটি সুখী নোটে শেষ হয়েছে। এটি কখনই চার বন্ধুর অন্তর্ভুক্ত ছিল না। এগুলি কেবলমাত্র একটি মাধ্যম যা অর্থকে তার সঠিক গন্তব্যে পৌঁছাতে সহায়তা করেছিল।
রাষ্ট্রকূট রাজবংশ
রাষ্ট্রকূট রাজবংশ হল খ্রিস্টীয় ষষ্ঠ থেকে দশম শতাব্দীতে ভারতে রাজত্বকারী একটি রাজবংশ। রাষ্ট্রকূটদের সবচেয়ে পুরনো যে লেখটি এখনও পর্যন্ত পাওয়া গিয়েছে, সেটি হল সপ্তম শতাব্দীর। এই তাম্রলিপি থেকে জানা যায়, আধুনিক মধ্যপ্রদেশ রাজ্যের মালওয়া অঞ্চলের মানপুর তাঁরা শাসন করতেন। অন্যান্য কয়েকটি লেখ থেকে সমসাময়িক আরও কয়েকটি রাষ্ট্রকূট শাসকগোষ্ঠীর উল্লেখ পাওয়া যায়। এঁরা হলেন অচলপুর (অধুনা মহারাষ্ট্র রাজ্যের এলিচপুর) ও কনৌজের রাজা। রাষ্ট্রকূটদের উৎপত্তি, আদি নিবাস ও ভাষা নিয়ে একাধিক বিতর্কিত মত প্রচলিত আছে।